Martin Olimstad

Martin Kløvfjell Olimstad (født 6. september 1997) er en norsk volleyballspiller som spiller for Førde Volleyballklubb. Med Førde har han vunnet to seriegull og tre cupgull.

Innendørs volleyball 
I 2019 vant Førde «The Double». Samme sesong tok Olimstad 141 poeng, og ble nummer ni på toppscorerlisten i Mizunoligaen. Sesongen etter, i 2019/20, scoret han 225 poeng. Han endte dermed på 2.plass på toppscorerlisten, og fikk også plass på årets lag i Mizunoligaen. Etter et proffopphold i belgisk volleyball i sesongen 21/22, var Olimstad tilbake i Førde i 2022. I sesongen 22/23 ble han igjen nummer to på toppscorerlisten bak Sigurd Festøy, da Førde vant bronse. Dette ga Olimstad på nytt en plass på årets lag i Mizunoligaen.

Sandvolleyball 
Olimstad vant også sølv i NM i sandvolleyball i 2021 sammen med Lars Fredrik Tvinde.

Han har også spilt med blant annet Anders Mol og Mathias Berntsen.

Karrierestatistikk

Klubb

Referanser

Eksterne lenker 
 

Norske volleyballspillere